Document ID: 32004D0318

Απόφαση της Επιτροπής
της 30ής Μαρτίου 2004
για την προσαρμογή της απόφασης 2001/672/ΕΚ όσον αφορά τη βόσκηση κατά το θέρος σε ορισμένες περιοχές της Σλοβενίας λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας
[κοινοποιηθείσα υπό τον αριθμό Ε(2004) 1022]
(Κείμενο που παρουσιάζει ενδιαφέρον για τον ΕΟΧ)
(2004/318/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη προσχώρησης στην Ευρωπαϊκή Ένωση της Τσεχικής Δημοκρατίας, της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, και ιδίως το άρθρο 2 παράγραφος 3,
την πράξη περί των όρων προσχώρησης της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρτίας, και ιδίως το άρθρο 57 παράγραφος 2,
Εκτιμώντας τα ακόλουθα:
(1) Για ορισμένες πράξεις που έχει εγκρίνει η Επιτροπή, οι οποίες θα εξακολουθούν να ισχύουν και μετά την 1η Μαΐου 2004 και στις οποίες απαιτείται να γίνουν προσαρμογές λόγω της προσχώρησης, δεν έχουν προβλεφθεί οι αναγκαίες προσαρμογές στην πράξη προσχώρησης, και ιδίως στο παράρτημα ΙΙ της πράξης αυτής. Οι προσαρμογές αυτές πρέπει να εγκριθούν πριν από την προσχώρηση ώστε να εφαρμοστούν από την προσχώρηση και έπειτα.
(2) Η Σλοβενία ζήτησε να εφαρμοστούν από την ημερομηνία της προσχώρησης οι ειδικοί κανόνες που εφαρμόζονται κατά τη μετακίνηση βοοειδών για βόσκηση κατά το θέρος σε ορεινές περιοχές όπως θεσπίζονται στην απόφαση 2001/672/ΕΚ της Επιτροπής(1).
(3) Δικαιολογείται να ληφθεί υπόψη το αίτημα της Σλοβενίας και να τροποποιηθεί ανάλογα η απόφαση 2001/672/ΕΚ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο παράρτημα της απόφασης 2001/672/ΕΚ, προστίθεται το κείμενο του παραρτήματος της παρούσας απόφασης.
Άρθρο 2
Η παρούσα απόφαση εφαρμόζεται υπό την επιφύλαξη και από την ημερομηνία έναρξης ισχύος της συνθήκης προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 30 Μαρτίου 2004.

Labels: 18
19
6